Connor Ingram

**Connor Ingram** (* 31. marec 1997, Saskatoon, Saskatchewan, Kanada) je kanadský profesionálny hokejový brankár pôsobiaci v tíme Edmonton Oilers v National Hockey League. V roku 2024 získal ocenenie Bill Masterton Memorial Trophy.

## Profesionálna kariéra
Connor Ingram hokejovo vyrastal v Kanade, kde pôsobil v najvyššej juniorskej súťaži Western Hockey League v tíme Kamloops Blazers. V roku 2017 reprezentoval Kanadu na Majstrovstvá sveta juniorov do 20 rokov, kde v z pozícii druhého brankára tímu získal striebornú medailu. Draftovaný do NHL bol v roku 2016 tímom Tampa Bay Lightning (v 3. kole, celkovo z 88. pozície).

Na debut v NHL čakal až do roku 2021. Lightning ho umiestnili do svojho systému a roky 20162021 trávil v nižších severoamerických ligách (AHL, ECHL) s krátkou zastávkou v druhej najvyššej švédskej súťaži Hockeyallsvenskan.

14. júna 2019 bol Ingram Tampou vymenený za výber v 7. kole drafte 2021, do tímu Nashville Predators, ktorý ho však taktiež umiestnil na „farmu“. V drese Milwaukee Admirals Ingram presvedčil svojimi výkonmi a v sezóne 2019/20 bol súčasťou druhého All-Star Teamu a zúčastnil sa aj All-Star Game. V lete 2020 s ním Predators podpísali nový trojročný dvojcestný kontrakt.

Prvý zápas v NHL odchytal až v ročníku 2022, keď bol na konci sezóny privolaný ako nový náhradník po zranení jednotky Nashvillu - Juuseho Sarosa. Zápas proti San Jose Sharks Ingram vyhral, keď zneškodnil 33 z 35 striel. Nashville tak tesne pred Play-Off v bránkovisku nasadil dvojicu David Rittich - Connor Ingram, ktorá pokračovala aj vo vyraďovacej časti, v ktorej Nahsville nastúpil proti tohoročným víťazom ligy - Coloradu Avalanche. Proti Coloradu sa Rittichovi v bránke nedarilo a jeho miesto zaujal Ingram, ktorý napriek kvalitným výkonom (91,3% úspešnosť zákrokov v 4 zápasoch), nedokázal Nashvillu priniesť ani jedno víťazstvo a v sérii prehrali 0:4.

Cez leto 2022 David Rittich opustil klub a ako nový náhradník Sarosa bol privedený Kevin Lankinen. Connor Ingram bol umiestnený na waiver listinu, z ktorej si ho stiahol tím Arizona Coyotes. Tu dostal Ingram príležitosť zastávať pozíciu plnohodnotnej dvojky za českým brankárom Karlom Vejmelkom.

V sezónach 2022/23 a 2023/24 Ingram výkonnosťou Vejmelku predčil a stal sa prvým brankárom Arizony. Tá sa v lete 2024 presťahovala do Salt Lake City a tím sa premenoval na Utah Hockey Club. V roku 2023 podpísal ešte s Arizonou trojročnú jednocestnú zmluvu vo výške 5,85 miliónov amerických dolárov (1,95 ročne).

V roku 2024 získal ocenenie Bill Masterton Memorial Trophy, ktoré sa udeľuje hráčom, ktorí prekonali na svojej hokejovej ceste mimoriadny osud a sú vzorom pre hokejovú komunitu. Ingram má diagnostikovanú obsesívno-kompulzívnu poruchu a chronickú depresiu, ale aj napriek tomu pokračoval v hokejovej kariére a stal sa hlavným brankárom tímu.

## Zoznam úspechov
* *Druhý All-Star Team* juniorskej ligy *Western Hockey League* (2016)
* *Druhý All-Star Team* juniorskej ligy *Western Hockey League* (2017)
*  z *MS juniorov do 20 rokov* (2017)
* *AHL All-Star Game* (2019)
* *AHL All-Star Game* (2020)
* *Druhý All-Star Team AHL* (2020)
* *[[Bill Masterton Memorial Trophy]]* (2024)

## Referencie

Kategória:Kanadskí hokejoví brankári
Kategória:Kanadskí hokejisti
Kategória:Hráči Utah Mammoth
Kategória:Brankári Arizona Coyotes
Kategória:Brankári Utah Mammoth
Kategória:Brankári Nashville Predators
Kategória:Hráči Milwaukee Admirals
Kategória:Hráči Syracuse Crunch
Kategória:Hokejisti draftovaní klubom Tampa Bay Lightning
Kategória:Osobnosti zo Saskatoonu
Kategória:Brankári Edmonton Oilers